|  |  |  |  |  |
| --- | --- | --- | --- | --- |
| Številka: | 43001-21/2020-12 |  | oznaka naročila: | A-20/20 S  |
| Datum: | 14.04.2020 |  | MFERAC: | 2431-20-000195/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **PZI ureditve glavne ceste G1-11/1062 Koper - Dragonja( Šmarska cesta v Kopru) 2. odsek** |

**Vprašanje:** **JN001393/2020-B01 - A-020/20; PZI ureditve glavne ceste G1-11/1062 Koper - Dragonja( Šmarska cesta v Kopru) 2. odsek, datum objave: 04.03.2020**

**Datum prejema: 14.04.2020   17:11**

Pozdravljeni,

V Navodilih za pripravo ponudbe navajate v Pogojih za sodelovanje za Pooblaščenega inženirja s področja gradbeništva za izdelavo podvoza v kesonu (točka 3.2.3.2) zahtevo, da je bil strokovnjak v zadnjih 10 letih lahko tudi
"VODJA PROJEKTA pri vsaj enem načrtu za novogradnjo ali rekonstrukcijo premostitvenega objekta na nivoju PZI namenjenega za javni cestni promet v dolžini med krajnimi oporniki najmanj 100 m ali vsaj enem načrtu za novogradnjo ali rekonstrukcijo kesona na nivoju PZI namenjenega za javni cestni promet v dolžini najmanj 100 m".
Skladno z Gradbenim zakonom in prakso Vodja projekta koordinira izdelavo projektne dokumentacije in jo potrdi, ter vsekakor ne izdeluje vse načrte projektne dokumentacije, pač pa je pooblaščeni inženir stroke, ki glede na namen gradnje prevladuje. V praksi je večinoma to strokovnjak za ceste, ki nima potrebnega strokovnega znanja in izkušenj za projektiranje premostitvenih objektov. Pričakujemo, da postavite ustrezne pogoje za referenčne projekte Pooblaščenega inženirja s področja gradbeništva za izdelavo podvoza v kesonu.

Glede na specifičnost projektiranja podvoza s kesonom dolžine čez 250m v pobmočju visoke podtalnice bi bilo primerno referenčno delo za pridobitev ustrezno usposobljenega strokovnjaka za izdelavo takega objekta podvoz ali podhod v kesonski izvedbi, ne pa kakršen koli premostitveni objekt dolžine 100m. V kolikor Naročnik, smatra, da bo z upoštevanjem takšnega referenčnega dela z edino ustrezno strokovno usposobljenostjo pridobil preozek krog ponudnikov, bi lahko predlagano referenčno delo, kot dokaz ustrezne strokovne usposobljenosti ponudnika zahteval vsaj v merilih.

Nenavadno je, da isti Naročnik ne uporabi enakih meril pri razpisu za ta odsek 2 in odsek 3. Pri razpisu za odsek 2 namreč Naročnik pri Merilih za izbiro najugodnejše ponudbe navaja:
"V primeru, da se za vodjo projekta, za pooblaščenega inženirja načrta ceste in za pooblaščenega inženirja načrta podvoza imenuje več pooblaščenih inženirjev, se bodo pri merilih kot dodatne reference upoštevale reference samo enega predlaganega pooblaščenega inženirja, in to tistega, ki ima največ ustreznih dodatnih referenc. Vsak izmed pooblaščenih inženirjev mora predložiti osnovne reference za to funkcijo".
Ta navedba je milo rečeno nenavadna, kot da bi se Naročnik izogibal pridobitvi najbolj usposobljenih strokovnjakov za vsa področja tega razpisa.

Prosimo za odgovore in ustrezno spremembo razpisnih pogojev.

**Odgovor:**

Naročnik ne bo spreminjal razpisnih pogojev.